SET ปิดบวก 2 จุด ไร้ปัจจัยใหม่ รอผลเจรจา “รัสเซีย-ยูเครน”-ประชุมเฟด
SET ปิดบวก 2 จุด ไร้ปัจจัยใหม่ นักลงทุนรอติดตามการเจรจาระหว่างรัสเซียและยูเครน รวมถึงการประชุมเฟดในวันที่ 15-16 มี.ค.นี้ แนวโน้มพรุ่งนี้คาดยังแกว่งไซด์เวย์ในกรอบ ให้แนวรับ 1,640 จุด แนวต้านที่ 1,660 จุด
SET ปิดบวก 2 จุด ไร้ปัจจัยใหม่ นักลงทุนรอติดตามการเจรจาระหว่างรัสเซียและยูเครน รวมถึงการประชุมเฟดในวันที่ 15-16 มี.ค.นี้ แนวโน้มพรุ่งนี้คาดยังแกว่งไซด์เวย์ในกรอบ ให้แนวรับ 1,640 จุด แนวต้านที่ 1,660 จุด
14 มี.ค. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นวันนี้แกว่งไซด์เวย์ไร้ปัจจัยใหม่ นักลงทุนรอติดตามผลการหารือระหว่างรัสเซียและยูเครน และที่สำคัญ คือ การประชุมธนาคารกลางสหรัฐ (เฟด) วันที่ 15-16 มี.ค.นี้ คาดว่าจะทราบผลในช่วงเย็นของวันที่ 16 มี.ค.2565 มองว่าหากเฟดไม่ได้ดำเนินนโยบายทางการเงินที่แข็งกร้าวจนเกินไปจะส่งผลดีต่อตลาด แต่หากยืนยันขึ้นดอกเบี้ยอย่างเข้มข้นก็อาจกดดันตลาดปรับลงไปแถวแนวรับ 1,620 จุดได้
ขณะที่ตลาดหุ้นอื่นในภูมิภาคเอเชียวันนี้ปรับตัวลงเล็กน้อย ยกเว้นจีนที่ปรับตัวลงไปค่อนข้างแรงจากการใช้มาตรการล็อกดาวน์สกัดโควิดรอบใหม่ ทำให้กังวลผลกระทบต่อการเติบโตทางเศรษฐกิจ รวมถึงแผนเปิดประเทศในช่วงปลายปีนี้และต้นปีหน้าอาจต้องชะลอออกไป
สำหรับแนวโน้มการลงทุนวันพรุ่งนี้คาดว่าตลาดฯน่าจะยังคงแกว่งไซด์เวย์รอปัจจัยใหม่ทั้งในเชิงบวกและลบ ให้กรอบแนวรับที่ 1,640 จุด และแนวต้านที่ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 4,676.08 ล้านบาท ปิดที่ 162.00 บาท เพิ่มขึ้น 5.00 บาท
PTTEP มูลค่าการซื้อขาย 1,963.35 ล้านบาท ปิดที่ 148.00 บาท ลดลง 1.50 บาท
BANPU มูลค่าการซื้อขาย 1,792.12 ล้านบาท ปิดที่ 11.20 บาท ลดลง 0.30 บาท
BBL มูลค่าการซื้อขาย 1,685.14 ล้านบาท ปิดที่ 136.50 บาท เพิ่มขึ้น 3.00 บาท
BDMS มูลค่าการซื้อขาย 1,551.83 ล้านบาท ปิดที่ 25.50 บาท ราคาไม่เปลี่ยนแปลง